  Анжелика Тихонова корреспондент 20-тӥ толсуре Алнашысь ёрос лулчеберет юртын Фольклоръя но киужъя «Трокай» I элькун фестиваль ортчиз. Со сярысь ивортодэтъя «Удмуртия» агентстволэн корреспондентэзлы ужъюртысь методист Анна Попова вераз. Фестивале Удмуртиысь но Татарстанысь Менделеевскысь 12 фольклор коллективъёс пыриськизы, оглом 160 адями люкаськиз. Кин мар возьматъяз. Тросэз фольклор сям-йылолъёсты, кырӟанъёсты возьматъязы. Одӥг гинэ эктонъя номер вал. «Сандык тырон» порма инсценировка пуктӥзы Анна Попова, Алнаш ёросысь лулчеберет юртысь методистСо сяна, «Бусы сюан», «Апай сямен», «Зор курон» но мукет йылолъёсты возьматӥзы.  Фестиваль улсын ик «Трокай и современность» семинар ортчиз. Сое Можгаысь дышетӥсьёсты дасянъя колледжысь, Ижкарысь Калык творчествоя элькун юртысь но Алнашысь Ашальчи Оки нимо музейысь ӧнерчиос нуизы. Анна Поповалэн верамезъя, отчы Трокай Борисовлэн внучатой племянницаез Раиса Корепанова но пыриськиз. Со сяна, Алнаш ёросысь лулчеберет юртын Алнаш, Можга, Кизнер, Пичи Пурга ёросъёсысь Кибашлыослэн юртъёссылэн адӟытонъёссы ужазы. Вань ужрадъёс бере ӧнерчиос нимаз коллектив кивалтӥсьёсын мастер-класс ортчытӥзы. Кыӵеесь фольклор коллективъёс луыны кулэ, кызьы соос асьсэды, кырӟанъёссэс, калыке поттыны кулэ, аутентичностьсэс утьыны кулэ веразы Анна Попова, Алнаш ёросысь лулчеберет юртысь методистФестиваль пӧрмиз, пусйиз Анна Попова, со сярысь пыриськисьёс но веразы, эшшо та выллем ик ужрад радъяны куризы. Со сяна, ӵектонзэс но веразы: азьланяз фестиваль вожвылъяськон сямен мед ортчоз вылэм. Пусъём, ужрад туэ куарусёнэ Алнашысь Кучыран гуртын ортчыны кулэ вал, но пандемиен сэрен берлолы выжтӥзы. Соин валче пыриськыны мылкыд карись коллективъёслэн лыдзы но кулэсмиз. Вуоно арын фестивалез Алнаш ёросысь Асан черкогуртын ортчытыны чаклало.  Тегъёс: Удмуртия фестиваль йӧскалыклулчеберет Алнаш фольклор киуж ТрокайБорисов  